জেলা বিএনপির সহসভাপতি মিঞা আহমেদ কিবরিয়া কালের কণ্ঠকে বলেন, ‘নির্বাচনের জন্য আমরা সব সময় তৈরি। আমরা ওয়ার্ডে ওয়ার্ডে সভা করে নির্বাচনে দলীয় নেতাকর্মীদের মাঠে থাকার আহ্বান জানাচ্ছি। আমরা মামলা-হামলার ভয় করি না। বর্তমানে ১৪-১৫টি মামলায় আমরা কয়েক হাজার নেতাকর্মী আদালতে হাজিরা দিচ্ছি। আমি দল করতে এসে অনেক নির্যাতনের শিকার হয়েছি, বাস পোড়ানো মামলা দিয়ে আমাকে জেলে পাঠানো হয়েছে। কর্মসূচি পালন করতে এসে পুলিশের লাঠিপেটার শিকার হয়েছি। আশা করি দল আমাকে নির্বাচনের সময় পুরস্কৃত করবে।’